Sebastian Burduja: Trebuie să alegem schimbarea pentru Bucureşti
Mai sunt fix trei luni până la alegerile locale, moment în care şi bucureştenii îşi vor alege noul primar, atrage atenţia Sebastian Burduja.
Liderul PNL Bucureşti şi ministru al Energiei este cel despre care unele surse politice au dezvăluit vineri, 8 martie, că ar urma să fie anunţat drept candidat comun PNL-PSD la Primăria Capitalei.
Într-un mesaj video postat sâmbătă, 9 martie, pe pagina de sa de Facebook, Sebastian Burduja spune că vor fi trei luni complicate.
9 iunie reprezintă o dată în care trebuie bucureştenii trebuie să voteze pentru schimbare. Burduja subliniază necesitatea unei dezbateri între proiecte, iniţiative şi soluţii şi mai puţin între diverşi candidaţi. Totul trebuie să se întâmplă în aceste trei luni pană la momentul votului.
"Vi se va urî de atâta campanie", recunoaşte politicianul, care spune că se văd deja semnele începutului campaniei electorale.
"Mai sunt trei luni de zile până în 9 iunie, data alegerilor pentru Bucureşti, o dată în care trebuie să alegem schimbarea şi sigur că vor fi trei luni complicate.
Vi se va urî de atâta campanie, ea deja a început, vedem lucrul ăsta în fiecare zi, din partea unor colegi de arenă publică.
Colegi care trei ani şi jumătate nu au făcut nimic şi acum ba intră în subteran, ba îşi pun casca de şantierişti, ba taie vreo panglică la vreo investiţie grandioasă de 2 sau 3 kilometri de reţea de termoficare, șamd", a afirmat Sebastian Burduja în mesajul său.
La ce capitol stă Bucureştiul mult mai bine decât unele mari capitale europene?
Data de 9 iunie va fi una de la care viitorul capitalei României va putea fi redefinit, afirmă Burduja.
Liderul PNL Bucureşti are şi veşti bune. Capitala stă foarte bine în UE, dacă privim nivelul de dezvoltare economică, raportat la puterea de cumpărare. Bucureştiul e înaintea altor mari capitale, precum Berlin, Amsterdam, Roma, Viena sau Budapesta, la acest capitol.
Din păcate, nu acelaşi lucru se poate spune despre actuala administraţie, afirmă el.
"Este cea mai proastă administraţie dintre toate capitalele europene, aflându-se pe ultimul loc", precizează Sebastian Burduja despre administraţia Nicușor Dan.
Care este soluţia? O echipă cu viziune şi ambiţie, care să lucreze zi şi noapte pentru bucureşteni. Şi poate nu actualii locuitori ai Capitalei se vor bucura de toate îmbunătăţirile, dar copiii lor sigur vor alege să trăiască în Bucureşti, dacă totul se va schimba în bine.
"E nevoie de o echipă care munceşte pentru bucureşteni zi şi noapte, e nevoie de viziune şi e nevoie de această ambiţie de a lăsa ceva în urma noastră, nu pentru noi ci pentru ceilalţi, pentru cei mulţi, pentru bucureşteni, pentru ca măcar copiii noştri să aleagă să rămână aici, în oraşul lor. (…)
În toate aceste zile şi luni care urmează îmi doresc să existe o dezbatere pe Bucureşti, o dezbatere între proiecte, iniţiative şi soluţii şi mai puţin între diverşi candidaţi.
Pentru că, la urma urmei, despre asta trebuie să fie vorba, despre ce facem pentru viitorul Bucureştiului şi pentru Bucureştiul viitorului", a mai indicat Sebastian Burduja.